text: "A Sant Antoni, un pas de dimoni", i un munt d'activitats per a aquest cap de setmana
  Molta gent gaudirà les festes de Sant Antoni que hi ha arreu les Balears. A l'ARA Balears t'oferim altres activitats d'oci i culturals per si t'has quedat fora plans
  7 min. 13/01/2017 17:17
  987x555 'La desaparició de Wendy'.
  'La desaparició de Wendy'.
  'La desaparició de Wendy'
  Josep M. Benet i Jornet homenatja el món del teatre amb aquesta obra que mescla els mites de Peter Pan i la Ventafocs. 'La desaparició de Wendy' (1973) se centra en la figura d'un nin que decideix no créixer, malgrat totes les pressions que rebrà perquè deixi de fer el ximple i esdevingui, finalment, un home. Aquesta versió, sorgida de l'Obrador Internacional de Dramatúrgia de la Sala Beckett de Barcelona, és dirigida per Oriol Broggi i protagonitzada per Xavier Ripoll, Joan Anguera, Armand Villén i Diana Gómez, entre d'altres. La música, a càrrec de Carles Pedragosa, hi sona en directe. És una història de teatre dins el teatre que parla sobre la necessitat de la imaginació a la vida per recordar-nos que els somnis ens ajuden a ser feliços.
  Auditori de Manacor (passeig del Ferrocarril / carrer de Tarragona). Dissabte 14 a les 20 h. 22 euros.
  'Cendres. Cartografia de l'exili'
  Cia. La Polar
  Aquest text de Joan Tomàs Martínez Grimalt tracta el tema de l'exili des del punt de vista dels testimonis, per la qual cosa dóna veu a dones anònimes que resumeixen múltiples vides i experiències. Aquesta obra teatral és dirigida per Xavier Martínez i suposa el primer projecte de la companyia La Polar. A més, forma part del cicle '80: 1936-2016', que commemora el 80è aniversari de l'inici de la Guerra Civil que acull el Catalina Valls. El repartiment està format per Mercè Sanchi de la Jordana, Rosa Serra i Francesca Vadell.
  Teatre municipal Catalina Valls (passeig de Mallorca, 9. Palma). Dissabte 14 a les 19 h. A partir de 5 euros.
  En plena III Guerra Mundial, sis soldats són en algun lloc d'Europa central esperant ordres de desactivar un camp de mines en un barracó. Els hi han destinat pel seu comportament rebel o delictiu. 'Escuadra hacia la muerte' és d'Alfonso Sastre. La direcció és a càrrec de Paco Azorín, mentre que el repartiment està compost per Unax Ugalde, Diego Martín, Tamar Novas, Agus Ruiz, Jan Comet i Carlos Martos.
  Espai cultural Can Ventosa (av. d'Ignasi Wallis, 26. Eivissa). Dissabte 14 a les 21.30 h. A partir de 18 euros.
  'XXX: XamoXamoXperience'
  Teatre de Binissalem (carrer de la Rectoria). Dissabte 14 i diumenge 15 a les 19 h. 5 euros.
  N'Èric és l'intèrpret de la famosíssima cançó 'Boom boom boom' i abans de fer el que anomenen 'el concert del segle' se sotmetrà a les previsibles preguntes de dos periodistes amb la despreocupació habitual. Però en aquesta ocasió no li riuran les gràcies, sinó que per primera vegada posaran en evidència l'estupidesa de n'Èric i la dels seus seguidors. L'obra és de Xavi Morató i va guanyar el premi Ciutat de Manacor de teatre Jaume Vidal Alcover 2015. És dirigidia per Joan Manel Albinyana i protagonitzada per Salvador Miralles, Biel Bisquerra i Joan Manel Vadell.
  Teatre de Manacor (av. del Parc, 17). Diumenge 15 a les 19 h. 7 euros.
  'Un testament a sa camilla'
  Una família de la Part Forana actual reunida al voltant d'una taula braser. És una família involucrada en la corrupció que es decideix a fer el testament als seus dos fills: la contraposició entre la vida del poble i la de ciutat. L'obra, de la companyia Argelagues Teatre, és dirigida per Guiem Mascaró i interpretada per Maria Mascaró, Catalina Pascual Duran, Ramon Llull, Jaume Adrover, Catalina Pascual Sureda, Tomeu Ferragut i Macià Nicolau.
  Teatre Municipal de Vilafranca (c/ de Sant Martí, 26. Vilafranca de Bonany). Diumenge 15 a les 18 h. A partir de 5 euros.
  Carles Sanjosé, des de la Bisbal d'Empordà, lidera el grup Sanjosex; Carles Belda és un acordionista diatònic de Sabadell. Tots dos s'han alitat i han triat una dotzena llarga de cançons d'entre el miler que es recullen al cançoner online 'Càntut: Cançons i músiques dels avis', que ha rastrejat l'empremta del cant de tradició oral a les comarques de Girona. Així, oferiran una mostra d'aquest repertori Carles Sanjosé (veu i guitarres), Carles Belda (veu i acordió), Coloma Bertran (violí) i Jordi Casadesús (multiinstrumentista).
  Teatre Mar i Terra (c/ de Sant Magí, 89-91. Palma). Dissabte 14 a les 20 h. 10 euros.
  Jazz Wize i Victoria Miles
  El quartet de jazz format per Richard Vinton (piano), José Luis García (bateria), Miquel Ramon (saxo) i Marc Peach (baix) acompanyarà Victoria Miles en un concert que satisfarà els amants de la música.
  Blue Jazz Club (passeig de Mallorca, 6. Palma. Hotel Saratoga). Dissabte 14 a les 23 h. Gratuït.
  Xiringuito a Groenlandia
  651x376 'Son and the Holy Ghosts'. 'Son and the Holy Ghosts'.
  El grup mallorquí Son and the Holy Ghosts ofereix una actuació hivernal a Eivissa gràcies al concert organitzat pel col·lectiu eivissenc Xiringuito a Groenlandia (XAG), que des de fa anys s'encarrega de dur músics locals i de fora a la pitiüsa gran en temporada baixa.
  Bar Can Pou (c/ Lluís Tur i Palau, 19. Eivissa). Dissabte 14 a les 22 h.
  'Terra mare' i 'Pastoral'
  Combinació de dues peces clàssiques del repertori del Víctor Ullate Ballet. A 'Terra mare' els somnis i les esperances de l'ésser humà van dirigits a la natura convertits en cançons i dansa. 'Pastoral de L. V. Beethoven és el camí de la vida: la infància, els anys del despertar, la maduresa, fins a arribar a la vellesa i la mort.
  Auditòrium (passeig Marítim, 18. Palma). Dissabte 14 a les 21 h. A partir de 34 euros.
  Gira d'hivern
  651x219 Tomeu Penya. Tomeu Penya.
  El veterà cantautor mallorquí du a terme una gira d'hivern que el condueix arreu de l'Arxipèlag, a Catalunya i a Andorra. En aquesta ocasió arriba a Calvià amb el seu darrer espectacle, en què presenta cançons noves i recorda els èxits de sempre, sense deixar de banda el seu habitual sentit de l'humor. L'acompanya el músic Simó Rabassa.
  Sa Societat (av. de Palma, 1. Calvià). Diumenge 15 a les 19 h. A partir de 15 euros.
  La Capella Davídica, el petit Cor infantil del Conservatori de Menorca i els solistes Victoria Vicente (soprano), Jordi Abelló (contratenor) i Nestor Pintado (baríton) interpretaran la coneguda compsició 'Carmina Burana' de Carl Orff. Els acompanyaran els pianistes Lourdes Pérez Molina i Lluís Perez Molina, mentre que la percussió serà a càrrec de Percussions Barcelona Scp (formada per sis membres). La directora del concert és Isabel Juaneda.
  Església del Socors de Ciutadella (c/ del Seminari, 9). Diumenge 15 a les 19 h. 15 euros.
  Cicle cine negre
  L'Ateneu de Maó organitza una sessió de cinema negre amb la projecció de la pel·lícula 'El beso de la muerte', de Henry Hathaway. Un delinqüent de Nova York, Nick Bianco , és ferit i arrestat durant l'assalt a una joieria. Després de passar tres anys a la presó perquè es va negar a delatar els seus còmplices, s'assabenta que la seva dona s'ha suïcidat i que les seves dues filles estan en un orfenat. Aleshores acudeix al fiscal per donar el nom dels seus col·legues. El film és de 1947 i està protagonitzat per Victor Mature, Brian Donlevy i Richard Widmark.
  Ateneu de Maó (c/ de la Rovellada de Dalt, 25). Dilluns 16 a les 19.45 h. Socis: gratuït. No socis: 2 euros.
  'Arrels II'
  540x306 Arrels II: Històries de Marjaleres. Arrels II: Històries de Marjaleres.
  Audició d''Arrels II: Històries de Marjaleres'. És una obra sonora que pretén donar veu i posar en valor les dones marjaleres d'entre 75 i 90 anys de sa Pobla, dones que retraten un poble rural construït amb els seus esforços, que ha viscut una gran transformació econòmica i social. Està previst que aquestes sonoritats formin part d'un documental sobre les dones de sa Pobla. Aquesta obra es va presentar al Festival Encontre de Compositors, amb guió i direcció de Mariantònia Crespí, amb la col·laboració d'Antoni Caimar, Antònia 'Mussola' i Josep Lu-